CELEX: 32019R0108
Language: bg
Date: 2019-01-24 00:00:00
Title: Регламент за изпълнение (ЕС) 2019/108 на Комисията от 24 януари 2019 година за разрешаване на промяната на спецификациите на новата хранителна съставка липиден екстракт от антарктически крил (Euphausia superba) съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

25.1.2019   
               
               
                  BG
               
               
                  Официален вестник на Европейския съюз
               
               
                  L 23/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/108 НА КОМИСИЯТА
         от 24 януари 2019 година
         за разрешаване на промяната на спецификациите на новата хранителна съставка липиден екстракт от антарктически крил (Euphausia superba) съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза.
                  
               
                     (2)
                  
                  
                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2) за изготвяне на списък на Съюза на разрешените нови храни.
                  
               
                     (3)
                  
                  
                     В съответствие с член 12 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена нова храна и за актуализиране на списъка на Съюза.
                  
               
                     (4)
                  
                  
                     С Решение 2009/752/ЕО на Комисията (3) беше разрешено, в съответствие с Регламент (ЕО) № 258/97 на Европейския парламент и на Съвета (4), пускането на пазара на мастен екстракт от антарктически крил (Euphausia superba) като нова хранителна съставка за употреба в някои храни и хранителни продукти. В посоченото решение максималното равнище на фосфолипиди беше определено на 50 %.
                  
               
                     (5)
                  
                  
                     С Решение за изпълнение (ЕС) 2016/598 на Комисията (5) беше разрешено, в съответствие с Регламент (ЕО) № 258/97, разширяването на обхвата на употребата на мастния екстракт от антарктически крил (Euphausia superba) като нова хранителна съставка за употреба в хранителни добавки. В посоченото решение минималното равнище на фосфолипиди беше определено на 35 %.
                  
               
                     (6)
                  
                  
                     Новата хранителна съставка „масло от антарктически крил, богато на фосфолипиди, получено от Euphausia superba“ бе разрешена от финландските компетентни органи за употреба в определени категории храни (6). Минималното равнище на фосфолипиди беше определено на 60 %.
                  
               
                     (7)
                  
                  
                     Условията за употреба и на маслото от антарктически крил, получено от Euphausia superba, и на маслото от антарктически крил, богато на фосфолипиди, получено от Euphausia superba, са идентични и се основават на максималните равнища на комбинираните ейкозапентaенова киселина и докозахексаенова киселина. Те обаче се различават по фосфолипидното си съдържание, което за маслото от антарктически крил, получено от Euphausia superba, е установено на равнища между 35 % и 50 %, а за маслото от антарктически крил, богато на фосфолипиди, получено от Euphausia superba — на равнища от най-малко 60 %. Поради това сега действащите разрешения не обхващат равнищата на фосфолипиди в маслото от антарктически крил, получено от Euphausia superba, които са между 50 % и 60 %.
                  
               
                     (8)
                  
                  
                     На 29 август 2018 г. дружеството Aker BioMarine A/S („заявителят“) подаде заявление до Комисията за промяна на спецификациите на новата храна „масло от антарктически крил, получено от Euphausia superba“ по смисъла на член 10, параграф 1 от Регламент (ЕС) 2015/2283. Заявителят поиска да бъдат увеличени максималните равнища на фосфолипидното съдържание от 50 % на по-малко от 60 %, като така се обхваща концентрацията на фосфолипиди, която понастоящем не е разрешена.
                  
               
                     (9)
                  
                  
                     Комисията счита, че оценка на безопасността от Европейския орган за безопасност на храните на настоящото заявление в съответствие с член 10, параграф 3 от Регламент (ЕС) 2015/2283 не е необходима поради факта, че ако някои равнища на дадена съставка на нова храна вече са били подложени на оценка и са определени като безопасни, то тогава по-ниските равнища на същата съставка също са безопасни. Разрешените максимални равнища на комбинираните ейкозапентaенова киселина и докозахексаенова киселина както за маслото от антарктически крил, получено от Euphausia superba, така и за маслото от антарктически крил, богато на фосфолипиди, получено от Euphausia superba, съгласно Регламент за изпълнение (ЕС) 2017/2470 са еднакви. Предложената промяна в равнищата на фосфолипиди в спецификацията на маслото от антарктически крил, получено от Euphausia superba, не променя съображенията от гледна точка на безопасността, послужили при разрешаването му, както и при това на маслото от антарктически крил, богато на фосфолипиди, получено от Euphausia superba, при които бе направено заключението, че фосфолипидни равнища над и под 60 % са безопасни.
                  
               
                     (10)
                  
                  
                     С предложената промяна на спецификациите на фосфолипидното съдържание ще бъдат обхванати невключените равнища на фосфолипидното съдържание между маслото от антарктически крил, получено от Euphausia superba, и маслото от антарктически крил, богато на фосфолипиди, получено от Euphausia superba. Поради това е целесъобразно да се изменят спецификациите на новата храна „масло от антарктически крил, получено от Euphausia superba“ с предложеното равнище за фосфолипиди.
                  
               
                     (11)
                  
                  
                     Предоставената в заявлението информация дава достатъчно основания да се установи, че предложените промени на спецификациите на новата хранителна съставка „масло от антарктически крил, получено от Euphausia superba“ са в съответствие с член 12, параграф 2 от Регламент (ЕС) 2015/2283.
                  
               
                     (12)
                  
                  
                     Поради това Регламент за изпълнение (ЕС) 2017/2470 следва да бъде съответно изменен.
                  
               
                     (13)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Вписването в списъка на Съюза с разрешени нови храни, предвиден в член 8 от Регламент (ЕС) 2015/2283, което се отнася до новата храна „масло от антарктически крил, получено от „Euphausia superba“, се изменя, както е посочено в приложението към настоящия регламент.
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (3)  Решение 2009/752/ЕО на Комисията от 12 октомври 2009 г. за разрешаване пускането на пазара на мастен екстракт от антарктически крил Euphausia superba като нова хранителна съставка по силата на Регламент (ЕО) № 258/97 на Европейския парламент и на Съвета (ОВ L 268, 13.10.2009 г., стр. 33).
         
            (4)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).
         
            (5)  Решение за изпълнение (ЕС) 2016/598 на Комисията от 14 април 2016 г. за разширяване на употребата на мастен екстракт от антарктически крил (Euphausia superba) като нова хранителна съставка по силата на Регламент (ЕО) № 258/97 на Европейския парламент и на Съвета (ОВ L 103, 19.4.2016 г., стр. 34).
         
            (6)  Писмо от 13 май 2015 г. (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_bg.pdf)
      
      
         
            ПРИЛОЖЕНИЕ
            Вписването за „масло от антарктически крил, получено от Euphausia superba“ в таблица 2 (Спецификации) от приложението към Регламент за изпълнение (ЕС) 2017/2470 се заменя със следното:
            
               
                           Разрешена нова храна
                        
                        
                           Спецификации
                        
                     
                           „Масло от антарктически крил, получено от
                              
                                 Euphausia superba
                              
                           
                        
                        
                           
                              Описание/определение:
                           
                           Липидният екстракт от антарктически крил (Euphausia superba) се произвежда от дълбоко замразен смачкан крил или изсушено месо от крил чрез екстракция на липидите с одобрен екстракционен разтворител (съгласно Директива 2009/32/ЕО). Белтъците и следите от тъкани се отстраняват от липидния екстракт посредством филтруване. Екстракционните разтворители и остатъчната вода се отстраняват посредством изпаряване.
                           Осапунително число: ≤ 230 mg KOH/g
                           Пероксидно число (ПЧ): ≤ 3 meq O2/kg масло
                           Устойчивост на окисляване: всички хранителни продукти, съдържащи масло от антарктически крил, получено от Euphausia superba, следва да докажат устойчивост на окисляване чрез подходяща и национално/международно призната методология на изпитване (напр. AOAC).
                           Влажност и летливи вещества: ≤ 3 % или 0,6 изразено като активност на водата при 25 °C
                           Фосфолипиди: ≥ 35 % до < 60 %
                           Трансмастни киселини: ≤ 1 %
                           EPA (ейкозапентаенова киселина): ≥ 9 %
                           DHA (докозахексаенова киселина): ≥ 5 %“